**Μ.Κριθαρίδης: Η ανεύθυνη υπακοή σε όλα δεν εξυπηρετεί τα συμφέροντα του λαού μας και την ειρήνη στην περιοχή**

Για άλλη μια φορά αποδεικνύεται δυστυχώς ότι η ανεύθυνη υπακοή σε όλα, κάθε άλλο παρά ενδυναμώνει τη θέση της χώρας μας και τα συμφέροντα του λαού μας. Ο κ. Μητσοτάκης σέρνεται όπως είχαμε επισημάνει, σε διμερή διαπραγμάτευση με την Τουρκία υπό την επιδιαιτησία της κ. Μέρκελ, με οδυνηρές επιπτώσεις για τα συμφέροντα του λαού μας, τα συμφέροντα των λαών της Ανατολικής Μεσογείου και την ειρήνη στην περιοχή.

Ο πόλεμος δεν συνιστά ποτέ τη λύση για τους λαούς, ούτε όμως και το "ναι σε όλα" που υπονομεύει την ειρήνη στην Ανατολική Μεσόγειο. Μόνο η σύγκληση της Διεθνούς Περιφερειακής Διάσκεψης των χωρών της Ανατολικής Μεσογείου για την οριοθέτηση των θαλασσίων ζωνών (ΑΟΖ-Υφαλοκρηπίδες) θα μπορούσε να οδηγήσει όντως σε αποκλιμάκωση της έντασης στην περιοχή και να δημιουργήσει τις συνθήκες για μια πραγματικά ειρηνική και δίκαιη επίλυση των διαφορών προς όφελος των λαών και όχι των ολιγαρχών.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**